ΤΟ ΤΜΗΜΑ ΤΟΥ ΣΕΡΙΦΗ ΤΗΣ ΚΟΜΗΤΕΙΑΣ ΤΟΥ ΛΟΣ ΑΝΤΖΕΛΕΣ
ΕΙΝΑΙ ΤΟ ΜΕΓΑΛΥΤΕΡΟ ΣΤΗ ΧΩΡΑ,
ΕΞΥΠΗΡΕΤΩΝΤΑΣ ΤΟΝ ΜΕΓΑΛΥΤΕΡΟ ΠΛΗΘΥΣΜΟ.
ΕΡΕΥΝΟΥΝ ΤΟΥΣ ΠΙΟ ΒΑΡΒΑΡΟΥΣ ΚΑΙ ΠΕΡΙΠΛΟΚΟΥΣ ΦΟΝΟΥΣ.
ΑΥΤΕΣ ΕΙΝΑΙ ΟΙ ΙΣΤΟΡΙΕΣ ΤΟΥΣ.
3 ΦΕΒΡΟΥΑΡΙΟΥ 2003
Με έχεις κλειδωμένο σαν μαλάκα.
ΦΩΝΗ ΤΟΥ ΦΙΛ ΣΠΕΚΤΟΡ
Με κλειδώνεις όταν έρχεται κάποιος σπίτι μου
και μετά αυτή τίναξε τα μυαλά της.
Μετά έρχεστε εσείς
και με συλλαμβάνετε, με σπάτε στο ξύλο,
και με δέρνετε.
Θα σας κάνω να πληρώσετε γι' αυτό. Είναι μαλακίες.
Στο αστυνομικό τμήμα της Αλχάμπρα, μας περίμενε ο Φιλ Σπέκτορ.
Ήξερα από το τηλεφώνημα του υπαστυνόμου ότι ήταν πλούσιος μουσικός παραγωγός.
Εγώ δεν τον είχα ακουστά.
Συχνά του πιστώνεται ότι άλλαξε τον τρόπο που ακούμε ποπ μουσική.
ΙΑΤΡΟΔΙΚΑΣΤΗΣ
Αυτή η υπόθεση θα ήταν αυτό που αποκαλώ "κόκκινη μπάλα",
μια υπόθεση που θα τραβήξει την προσοχή.
Πρέπει να το ξέρεις απ' την αρχή.
Και όλοι το ξέραμε.
Το Τμήμα Σερίφη του Λος Άντζελες είναι το καλύτερο.
Στο Λος Άντζελες εκδικάζονται διαβόητες υποθέσεις.
Πρέπει να είσαι αφοσιωμένος 110%.
Είναι φόνος. Δεν υπάρχει πιο σοβαρό έγκλημα.
Έχει να κάνει με το πάθος και την αίσθηση καθήκοντος.
Η δικαιοσύνη αποδίδεται με την αλήθεια.
ΑΝΘΡΩΠΟΚΤΟΝΙΕΣ: ΛΟΣ ΑΝΤΖΕΛΕΣ
Υπάρχει κάτι ξεχωριστό στις υποθέσεις διάσημων.
Και πάντα το Λος Άντζελες
ήταν το επίκεντρο τέτοιων υποθέσεων.
Σκέφτεσαι αμέσως το Χόλιγουντ.
Χόλιγουντ, ηθοποιοί, σκηνοθέτες και παραγωγοί.
Έχει πολλά περισσότερα.
Ωστόσο, αυτός είναι ο παλμός της πόλης.
Είναι περίεργο μέρος
και το Τμήμα του Σερίφη εξυπηρετεί όλη την κομητεία,
από τη χειρότερη φτώχεια ως τον μεγαλύτερο πλούτο στη χώρα,
παραθαλάσσια κτήματα εκατοντάδων εκατομμυρίων.
Αστυνομεύουμε όλα αυτά.
Έχει μεγάλη ποικιλία.
Ήθελα να μπω στο Ανθρωποκτονιών.
Και είχα την τύχη το 1999 να τα καταφέρω.
Τότε, τα παιδιά μου ήταν επτά και εννέα.
Ο κόσμος έλεγε ότι είναι πολύ μικρά, γιατί είναι πολλές οι ώρες
και πάντα υπάρχει κάτι να κάνουμε, αλλά τα βολεύαμε.
Αν αυτό σήμαινε ότι θα γυρνούσαμε στο γραφείο στις δέκα το βράδυ
για να το καταφέρουμε, τότε αυτό θα κάναμε.
3 ΦΕΒΡΟΥΑΡΙΟΥ 2003 7:00 Π.Μ.
Ο συνεργάτης μου, ο Πολ Φόρνιε, κι εγώ σχολούσαμε,
όταν λάβαμε ένα μήνυμα
ότι μας αναθέτουν μια υπόθεση σε μια έπαυλη στην Αλχάμπρα.
Ξέραμε μόνο ότι μια γυναίκα είχε βρεθεί νεκρή
κι εμπλέκεται ένας μουσικός παραγωγός.
Με εξέπληξε που υπήρχε ένα μεγάλο παλάτι
σε μια μικρή πόλη
που είναι ένα προάστιο στο κέντρο του Λος Άντζελες.
ΑΛΧΑΜΠΡΑ
Η Αλάμπρα είναι ήσυχη.
Είναι μεσοαστική, με μονοκατοικίες.
Και έχεις αυτό το τερατούργημα στη μέση του πουθενά.
Όσο πλησιάζαμε, είδαμε ένα μεγάλο πλήθος πίσω από την κίτρινη ταινία.
Θυμάμαι ότι ο Πολ είπε "Φέρσου σοβαρά".
Μια γυναίκα είχε πυροβοληθεί μέσα στην κατοικία.
Διαπιστώθηκε ο θάνατος της στο σημείο.
Όταν έφτασα, επικρατούσε χάος.
Πάνω τα ελικόπτερα και στον δρόμο τα ειδησεογραφικά βαν.
3 ΦΕΒΡΟΥΑΡΙΟΥ 2003
5:00 Π.Μ. ΠΥΡΟΒΟΛΙΣΜΟΣ 7:00 Π.Μ. ΑΦΙΞΗ ΕΡΕΥΝΗΤΩΝ
Φτάνοντας στο σημείο, μιλήσαμε με τους αστυνομικούς της Αλχάμπρα.
Να σας εξηγήσω πώς λειτουργεί.
Το Τμήμα του Σερίφη καλύπτει μια μεγάλη περιοχή της κομητείας.
Και σε αυτήν την κομητεία, υπάρχουν μικρότεροι δήμοι.
Έχουν δικό τους τμήμα.
Αλλά δεν έχουν τους πόρους που έχει το Τμήμα του Σερίφη.
Υπάρχουν 100 ερευνητές ανθρωποκτονιών στο Τμήμα του Σερίφη,
οπότε επικοινωνούν μαζί μας
κι εμείς αναλαμβάνουμε την υπόθεση.
Οι αστυνομικοί της Αλχάμπρα μού είπαν
ότι έλαβαν τηλεφώνημα από τον σοφέρ του Φιλ Σπέκτορ.
Όταν έφτασαν, είδαν τον Φιλ Σπέκτορ
να περπατάει πέρα δώθε από το πάνω παράθυρο.
Προσπαθούν να του πουν να κατέβει.
Δεν συμμορφώθηκε. Δεν κατέβηκε.
Μπήκαν στο σπίτι, όπου αντιμετώπισαν τον Φιλ Σπέκτορ.
Δεν συνεργαζόταν.
Βλέπουν μια γυναίκα σε μια καρέκλα, προφανώς νεκρή.
Ο Φιλ λέει "Είναι ό,τι πιο καταστροφικό έχω δει".
Ένας από τους αστυνομικούς το κατέγραψε.
Όλα αυτά είναι ανοησίες.
Δεν ξέρω τι πρόβλημα έχει αυτή η μαλακισμένη.
Αλλά ήταν στην ασφάλεια του House of Blues.
Δεν ξέρω τι πρόβλημα είχε,
αλλά δεν είχε το δικαίωμα να έρθει στο κάστρο μου
και να τινάξει τα μυαλά της.
Τι σκατά πρόβλημα έχετε;
Τον έριξαν με τέιζερ.
Νομίζω ότι χρησιμοποίησαν και βαλλιστική ασπίδα.
Οι αστυνομικοί της Αλχάμπρα έκαναν προκαταρκτική έρευνα.
Με βάση την έρευνα, συνέλαβαν τον κύριο Φιλ Σπέκτορ.
Ξέρω ότι οι άνθρωποι αντιμετωπίζουν τον θάνατο με πολλούς τρόπους.
Πρέπει να λαμβάνεις υπόψη τα πάντα. Να έχεις ανοιχτό μυαλό.
Σύμφωνα με όσα λέει ο Σπέκτορ, η αυτοκτονία είναι πιθανή.
Η πίσω πόρτα ήταν ανοιχτή.
Καθώς μπαίνουμε, βλέπω μια νεαρή.
Είναι ξαπλωμένη σε μια καρέκλα στο φουαγιέ.
Έχει ένα πιστόλι διαμετρήματος .38 δίπλα στο πόδι της.
Έβλεπες ότι είχε τραυματιστεί από σφαίρα μέσα στο στόμα της.
Δεν ξέραμε ποια ήταν. Δεν ξέραμε αν είχαν σχέση.
Ίσως κάτι πήγε στραβά.
Είναι έγκλημα; Είναι αυτοκτονία; Μπορεί να είναι φρικτό ατύχημα;
Μια έρευνα τριών κατευθύνσεων.
Αντιμετωπίζουμε όλες τις έρευνες θανάτου, εκ πρώτης όψεως,
σαν να είναι φόνος.
Στέλνουμε το Ανθρωποκτονιών σε κάθε αυτοκτονία
στην κομητεία του Λος Άντζελες.
Σε κάθε τυχαίο θάνατο, εκτός από τροχαία, πάει το Ανθρωποκτονιών.
Κοιτάζω τα πράγματα στο σπίτι του κυρίου Σπέκτορ
και αρχίζω να καταλαβαίνω τη σημασία αυτού του ατόμου στον χώρο της μουσικής.
Η φήμη του Φιλ Σπέκτορ ως παραγωγού
έχει επισκιάσει ακόμα και καλλιτέχνες.
Βλέπεις την Τίνα Τέρνερ. Φωτογραφίες των Righteous Brothers.
Βλέπεις τους Beatles, τις υποψηφιότητες για Γκράμι,
και όλα τα βραβεία που είχε πάρει όλα αυτά τα χρόνια.
Ως επικεφαλής ερευνητής, αν πάει καλά,
παίρνεις τα εύσημα.
Αλλά αν πάει στραβά, είσαι υπεύθυνος.
ΣΕΡΙΦΗΣ
Αναθέσαμε στον Μαρκ Λίλιενφελντ, έναν από τους πιο έμπειρους ερευνητές,
τον τόπο του εγκλήματος,
γιατί ξέραμε ότι αυτό θα ήταν ένα κρίσιμο κομμάτι
όλης της έρευνας.
Οι μεγάλες υποθέσεις και ο Μαρκ Λίλιενφελντ πάνε μαζί.
Κάποιοι αγχώνονται με τις σημαντικές υποθέσεις.
Εμένα δεν με νοιάζει.
Αφιερώνουμε την ίδια προσπάθεια, πόρους και προσοχή σε κάθε φόνο.
Το σπίτι ήταν χάλια.
Είχε κακό φωτισμό.
Ήταν βρόμικο.
Υπήρχαν ποντίκια, αρουραίοι και κατσαρίδες.
Δεν ταίριαζε σε κάποιον τόσο πλούσιο.
Θα περίμενες να ζει με πολυτέλεια.
Υπήρχαν τα πάντα στο σπίτι, κυριολεκτικά.
Λες και ήταν πολυεκατομμυριούχος θησαυριστής.
Σκέφτηκα ότι έπρεπε να σιγουρευτώ ότι δεν θα μου ξεφύγει τίποτα.
Αλλά και ότι
ο Σπέκτορ θα 'χει έξι χρόνια να μπει στο δωμάτιο.
Ήταν η πιο μοναδική έρευνα τόπου εγκλήματος που είχα εμπλακεί ποτέ,
και δεν θα ήθελα να το ξανακάνω.
Ήταν φρικτό. Ήταν απαίσιο,
γιατί ήταν τόσο περίπλοκο.
Ξέραμε ότι είχαμε τα λείψανα εκεί.
Είχαμε το αίμα και το τραύμα από πυροβολισμό που ήταν ορατό.
Πυροβολήθηκε στο στόμα.
Υπήρχαν δόντια και θραύσματα δοντιών πεσμένα πάνω στο πτώμα της.
Ήταν στη μοκέτα. Ήταν σε μια σκάλα στην άλλη άκρη.
Τα μαζέψαμε, τα φωτογραφίσαμε, το απεικονίσαμε και τα κρατήσαμε για DNA.
Πρέπει να ξεπεράσεις την αηδία και το συναισθηματικό κομμάτι.
Πρέπει. "Τι μου λένε αυτά τα πράγματα;"
Είμαστε εκεί για τους νεκρούς,
και μας αφήνουν στοιχεία με φυσικά πειστήρια.
Όλοι ξέραμε ότι όταν στέκεσαι πάνω από έναν νεκρό
είναι μεγάλη ευθύνη και πρέπει να το πάρεις σοβαρά.
Πρέπει να υιοθετήσεις μια σχεδόν πνευματική ιδεολογία.
Δεν με πείραζε να βλέπω πτώματα.
Είναι ένα κέλυφος και η ψυχή του ατόμου έχει φύγει.
Νομίζω ότι συσσωρεύεται το να είσαι κοντά στον θάνατο.
Έχει το τίμημά του.
Τώρα επικεντρώνεσαι στη διαλεύκανση.
Οπότε, πήραμε τον χρόνο μας πριν απελευθερώσουμε τον τόπο.
Συνήθως κρατάς έναν τόπο εγκλήματος, αν υπάρχουν πολλά στοιχεία,
ίσως επτά ή οκτώ ώρες.
Αυτόν τον κρατήσαμε πάνω από μία μέρα.
Στο πάτωμα υπήρχε ένα γεμάτο περίστροφο διαμετρήματος .38,
από την εταιρεία Colt,
και ένα χρησιμοποιημένο φυσίγγιο στον κύλινδρο του όπλου.
Υπήρχε και μια συσκευή κλειδώματος με αντίχειρα
από την πίσω πόρτα του σπιτιού.
Οι περισσότεροι έχουν σύρτη που μπαίνει στο πλαίσιο
και παρέχει επιπλέον ασφάλεια.
Για να ανοίξεις τον σύρτη, στρίβεις τη συσκευή.
Αυτή ήταν εκτός κλειδαριάς, πεσμένη στο πάτωμα.
Ήταν πολύ ασυνήθιστο. Πώς έγινε αυτό;
Κάποιοι θα έλεγαν ότι το όπλο τοποθετήθηκε στο πόδι της.
Αλλά δεν μπορείς να αναπαραστήσεις πού θα προσγειωθεί ένα όπλο.
Το όπλο πέφτει
και πηγαίνει όπου να 'ναι.
Μια δερμάτινη θήκη πιστολιού ήταν σε ένα συρτάρι του γραφείου
και ήταν ξεκάθαρο ότι αυτή η θήκη
ταίριαζε με το περίστροφο διαμετρήματος .38.
Το όπλο βγήκε από εκείνη τη θήκη.
Ήταν περίπου 5:00 μ.μ., σχεδόν 12 ώρες αργότερα.
Ο ιατροδικαστής επιβεβαίωσε επιτέλους
την ταυτότητα του θύματος.
Ήταν η Λάνα Κλάρκσον.
ΛΑΝΑ ΚΛΑΡΚΣΟΝ
Βρήκαμε τα στοιχεία της μητέρας της.
Πάμε να δούμε την Ντόνα.
Με πήρε η αδερφή της Λάνα, η Φον.
Είπε ότι ίσως κάτι της είχε συμβεί.
Ότι κάτι δεν πήγαινε καλά. Της λέω "Τι εννοείς;"
Η Φον έλαβε ένα τηλεφώνημα από κάποιον, αλλά δεν ήξερε πολλά.
Είπε ότι μπορεί να είχε σχέση με την είδηση
για πιθανό φόνο στην Αλχάμπρα.
Η Λάνα έπρεπε να με πάρει, μα δεν είχα νέα της.
Φαντάστηκα ότι ίσως ήταν σε πάρτι
και την κρατούσαν μαζί με άλλους για έρευνα.
Τηλεφώνησα στο γραφείο του σερίφη.
Ενώ πηγαίναμε στην Ντόνα,
συνδέθηκε με τον Πολ στο τηλέφωνο.
Νόμιζα ότι με καλούσε αυτός. Είπε "Πού μπορώ να σας βρω;"
Σοκαρίστηκα. Να με βρει;
Και...
Συγγνώμη.
Μου είπε τη διεύθυνση της Λάνα στο κανάλι.
Λέει "Να σας βρούμε εκεί;"
Τότε ανησύχησα πολύ.
Δεν ήξερα τι γινόταν. Δεν ήταν καλό σημάδι.
Μπήκα στο γκαράζ και προσπαθούσα να κρατήσω την ψυχραιμία μου
και να μην αναστατωθώ χωρίς να ξέρω τίποτα.
Καθάριζα το αμάξι
και σήκωσα ένα ζευγάρι παπούτσια,
και θυμάμαι να τα κρατάω και να λέω...
"Δεν μπορεί να είναι η Λάνα. Είναι δικά της".
Συγγνώμη.
Και ξαφνικά, ήρθαν οι ερευνητές.
Και η αδερφή και ο αδερφός της.
Πήγαμε όλοι ήσυχα ως την μπροστινή πόρτα
και μπήκαμε μέσα
και ο ντετέκτιβ Φόρνιε κοίταξε το πάτωμα και είπε ότι ήταν η Λάνα.
Συγγνώμη.
Δεν έχει σημασία αν το παιδί είναι μεγάλο ή μικρό.
Δεν υπάρχει τίποτα χειρότερο και πιο αφύσικο
από το να πεθάνει πριν από σένα.
Είναι δύσκολο.
Η ενημέρωση των συγγενών
είναι αναμφισβήτητα το χειρότερο πράγμα στη δουλειά
και υπάρχουν πολλά άσχημα πράγματα.
Πρέπει να μάθεις τι είναι σημαντικό όσο πιο γρήγορα μπορείς,
γιατί επηρεάζει τι στοιχεία θα συλλέξουμε.
Εγώ, ο συνεργάτης μου και οχτώ ερευνητές ψάχναμε ακόμα το σημείο.
Όσο περισσότερα ξέρεις για το θύμα, τόσο πιο πιθανό είναι να καταλάβεις
πώς πέθανε.
Αυτοί οι άνθρωποι πρέπει να επεξεργαστούν το νέο
και τώρα θα τους ρωτήσεις και
"Ήταν στου Φιλ Σπέκτορ. Τον ξέρετε;
Εκείνη τον ήξερε; Ξέρετε γιατί ήταν εκεί;"
Και η Ντόνα λέει "Όχι, δεν τον ήξερε".
Στη βιομηχανία του θεάματος, όλοι συναναστρέφονται.
Δεν εκπλήσσομαι. Η Λάνα δικτυωνόταν με πολύ κόσμο.
Έκανε πολλά πράγματα. Η Λάνα ήταν ηθοποιός.
Έχω λεωφορείο να προλάβω.
Ξέρεις πού θα πας;
Ναι, όπου πάει.
Έκανε πολλές σειρές τη δεκαετία του '80. Έπαιζε στη Βάρβαρη βασίλισσα.
Η Λάνα έσπασε και τους δύο καρπούς της και αυτό την πήγε πίσω.
Έπεσε κατά λάθος.
Προσπαθώντας να προφυλαχτεί, έσπασε τους καρπούς της.
Έπρεπε να τις βάλουν βίδες.
Ήταν η αρχή μιας ολόκληρης χρονιάς ανάρρωσης για εκείνη.
Δεν μείναμε πολύ.
Τους αφήσαμε να θρηνήσουν ιδιαιτέρως.
Αμέσως μετά το συμβάν, ο Φιλ Σπέκτορ συνελήφθη
και είπε στους αστυνομικούς της Αλχάμπρα ότι θέλει δικηγόρο.
Μόλις είπε αυτά τα λόγια,
δεν μπορούσαμε να κάνουμε τίποτα και κατέβαλε εγγύηση ενός εκατομμυρίου.
Η στάση της εισαγγελίας ήταν "Δεν θα ασκήσουμε δίωξη.
Θα περιμένουμε μέχρι να ερευνηθούν όλα".
Κατά την αρχική ενημέρωση από τους αστυνομικούς της Αλχάμπρα,
είπαν ότι είχαν έναν μάρτυρα, τον σοφέρ.
Αυτόν που έκανε την αρχική κλήση, τον Αντριάνο Ντε Σόουζα.
Οπότε, έπρεπε να του μιλήσουμε.
- Πολ Φόρνιε. - Ρίτσαρντ Τόμλιν.
Και είμαστε εδώ με...
Αντριάνο Ντε Σόουζα.
Όταν μιλήσαμε με τον Ντε Σόουζα,
είπε ότι είχε δουλέψει για τον Φιλ 10 με 15 φορές.
Ο Αντριάνο είπε ότι ο Φιλ Σπέκτορ βγήκε στις επτά,
όπως έκανε συνήθως.
Μετά πήγε για δείπνο και ποτά στο Δυτικό Χόλιγουντ.
Γύρω στη 1:15 με 1:20 το πρωί,
του είπαν να πάει στο House of Blues.
HOUSE OF BLUES
Αργότερα, το House of Blues κλείνει.
Είναι λίγο μετά τις 2:00 και η Λάνα βοηθάει έναν μεθυσμένο Φιλ Σπέκτορ.
Του φάνηκε μεθυσμένος.
Τον παίρνει και τον βάζει στο πίσω κάθισμα.
Μπαίνει και πηγαίνουν στο σπίτι του Φιλ Σπέκτορ.
Ο Αντριάνο είπε ότι πάρκαρε από πίσω.
Έπαιζε λίγη μουσική. Λαγοκοιμόταν.
Γύρω στις 5 το πρωί, ο Αντριάνο άκουσε έναν δυνατό κρότο.
Τρόμαξε και βγήκε από το αμάξι.
Ξαφνικά, άνοιξε η πίσω πόρτα.
Είδε τον Φιλ Σπέκτορ με λευκό σακάκι.
Είδα το πρόσωπό του.
Κι όταν τον είδα, είχε ένα όπλο μπροστά.
Είδε αίμα στα χέρια του.
Έκανα αυτήν την κίνηση και είδα τα πόδια.
Είδα την κυρία στην καρέκλα
με αίματα σε όλο το πρόσωπο.
Ο Σπέκτορ κοίταξε τον Αντριάνο και είπε...
Μου είπε "Νομίζω ότι σκότωσα κάποιον".
Ο Αντριάνο ένιωσε ότι κινδύνευε η ζωή του κι άρχισε να τρέχει.
Και πήρε τη μάνατζερ του Φιλ. Πήγε στον τηλεφωνητή.
Μισέλ.
Μισέλ, πρέπει να έρθεις στο σπίτι του κου Φίλιπ.
Νομίζω ότι σκότωσε μια κυρία.
Θα καλέσω την αστυνομία τώρα.
Ο Αντριάνο είπε "Νομίζω ότι ο κος Φιλ σκότωσε".
Έκλεισε το τηλέφωνο, πήρε την αστυνομία
και είπε το ίδιο πράγμα στον τηλεφωνητή.
Στο Λος Άντζελες,
μια νεκροψία ίσως αργήσει ως μιάμιση εβδομάδα.
Πρέπει να τους φερόμαστε το ίδιο, αλλά δεν συμβαίνει πάντα.
Αυτό πήγε μέχρι τον σερίφη. Ήθελαν να μάθουν τι συμβαίνει.
Η νεκροψία έγινε την επόμενη μέρα, κάτι που ήταν ανήκουστο.
Το κύριο εύρημα από τη νεκροψία ήταν
το τραύμα από σφαίρα μέσα στο στόμα της.
Εξαιτίας του σημείου τραυματισμού,
η Λάνα πέθανε ακαριαία.
Η σφαίρα ήταν σε καθοδική γωνία.
Αν αυτοκτονήσεις, θα στρέψεις το όπλο προς τα κάτω;
Μάλλον ευθεία ή σε ανοδική γωνία.
Ο τρόπος θανάτου είναι μια νομική απόφαση του ιατροδικαστή.
Έχει πέντε επιλογές.
Ανθρωποκτονία, αυτοκτονία, ατύχημα, φυσικός, άγνωστος.
Ο ιατροδικαστής το καθορίζει. Ούτε δικαστής, ούτε ένορκος.
Ο ιατροδικαστής παίρνει τη νόμιμη απόφαση.
Ο δρ Πένια εξήγαγε τα συμπεράσματά του πολύ διεξοδικά.
Έχει να κάνει με εμπειρία, κοινή λογική
και επιστήμη.
Σε αυτήν την περίπτωση, ο δρ Πένια ανέβαλε τα συμπεράσματα
και ήθελε να περιμένει να βγουν όλες οι εξετάσεις
πριν από την τελική απόφαση.
Κλίνω περισσότερο στο να είναι φόνος ή ατύχημα.
Αλλά πρέπει να εξετάσουμε και μήπως ήταν αυτοκτονία.
Είχε κατάθλιψη; Είχε οικονομικά προβλήματα;
Μιλήσαμε με τον σπιτονοικοκύρη. Είπε ότι ήταν άψογη.
Αυτό σήμαινε ότι δεν πάλευε να τα βγάλει πέρα.
Με όποιον πιστεύαμε ότι είχε κάποια σχέση,
επαγγελματική ή προσωπική, μιλήσαμε μαζί του.
Όλοι περνούν μελαγχολικές στιγμές.
Αλλά πάντα έβρισκε τη δύναμη να το ξεπεράσει,
κι αν χρειαζόταν κάτι, μπορούσε να με πάρει.
Δεν προσπάθησε ποτέ να αυτοκτονήσει. Ούτε καν το είχε συζητήσει.
Είναι θετικό άτομο που δεν θα σκεφτόταν να κάνει κακό στον εαυτό της.
Σε έναν τέλειο κόσμο, η Λάνα θα γύριζε στην υποκριτική,
αλλά αφού ήταν έναν χρόνο εκτός,
και δεν ήταν στο μυαλό όλων των υπευθύνων κάστινγκ,
έπρεπε να βρει τρόπο να επιβιώσει
κι αυτή η ευκαιρία ήρθε στο House of Blues.
Δούλευε ως οικοδέσποινα στο House of Blues.
Ήταν ενθουσιασμένη που δούλευε.
Ήταν ενθουσιασμένη που ήταν ξανά υγιής.
Ήταν τιμή που της ζήτησαν να γίνει οικοδέσποινα στο Foundation Room.
Το Foundation Room του House of Blues ήταν ένα πολύ φημισμένο μέρος.
Όλο το Χόλιγουντ ήταν εκεί.
Ως καλεσμένη της Λάνα, γνώρισα τον Τζορτζ Κλούνεϊ εκεί ένα βράδυ.
Αν ήσουν διάσημος στο Χόλιγουντ, θα πήγαινες στο Foundation Room.
Πήγαμε στο House of Blues.
Μιλήσαμε με τον διευθυντή, τον υπεύθυνο ασφαλείας
και με τη σερβιτόρα που σέρβιρε τον Σπέκτορ.
Ο Σπέκτορ είχε έρθει
και η Λάνα ήταν οικοδέσποινα εκείνο το βράδυ.
Είπε "Δεν ξέρεις ποιος είμαι; Είμαι ο Φιλ Σπέκτορ".
Εκείνη, άθελά της, είπε "Δις Σπέκτορ, δεν μπορείτε να μπείτε".
Νόμιζε ότι ήταν γυναίκα.
Δεν το πήρε καλά.
Ο υπεύθυνος ασφάλειας έτρεξε και της είπε "Όχι".
Την πήρε στο πλάι και είπε "Φέρσου του σαν χρυσό".
Τότε, η Λάνα τον συνόδευσε σε ένα ειδικό τραπέζι,
ζητώντας συγγνώμη.
Τις πρώτες πρωινές ώρες, το μαγαζί έκλεισε
και τους είδαν να φεύγουν μαζί. Ρωτήσαμε "Υπήρχε βίντεο;"
Είδαμε το βίντεο.
ΦΙΛ - ΛΑΝΑ
Φαίνεται ότι η Λάνα βοήθησε τον Σπέκτορ να μπει στο αμάξι.
Σύμφωνα με τον Αντριάνο, ο Σπέκτορ είχε μεθύσει.
Της έλεγε συνέχεια "Έλα στο κάστρο μου. Πρέπει να το δεις".
Εκείνη δέχτηκε.
Κι έτσι ξεκίνησε το ταξίδι.
Είναι παράξενο να το βλέπεις
και να ξέρεις ότι αυτή η κοπέλα θα χάσει τη ζωή της σε δύο ώρες.
Πολλές από τις ερωτήσεις μας ήταν στο στιλ
"Όμορφη γυναίκα..." Οι άντρες είναι γουρούνια.
Είναι στο Χόλιγουντ, πατρίδα του "καναπέ κάστινγκ".
Πώς αντιδρούσε όταν κάποιος της έλεγε ή της έκανε κάτι ανάρμοστο;
Ήξερε πώς να αποκρούει την προσοχή, και μάλιστα πολύ διακριτικά.
Είναι εύκολο για τον κόσμο να βγάζει συμπεράσματα
για μια γυναίκα που πάει στο σπίτι ενός άντρα τα μεσάνυχτα.
Αλλά ήξερα τη Λάνα
και ήξερα ακριβώς γιατί πήγε σπίτι του.
Δεν πήγε γιατί ενδιαφερόταν για εκείνον.
Δεν θα την τρόμαζε
να πάει για ποτό με τον Φιλ Σπέκτορ.
Αυτός ήταν 1,60 κι αυτή 2 μέτρα. Ήξερε να προστατευτεί.
Καταλαβαίνω
τι θα είχε ιντριγκάρει τη Λάνα σε κάποιον σαν τον Φιλ Σπέκτορ.
Είναι το Χόλιγουντ.
Η δικτύωση είναι πολύτιμη.
Είμαι ο μόνος που ήξερε και τον Φιλ Σπέκτορ και τη Λάνα Κλάρκσον.
Τι ασυνήθιστη, αμφιλεγόμενη διάκριση.
Ήταν γύρω στο 1966 όταν γνώρισα τον Φιλ Σπέκτορ
και τον είδα να δουλεύει.
Όταν ήμουν 15, το Gold Star Studios ήταν το κορυφαίο.
Έμπαινα κρυφά και καθόμουν στον καναπέ.
Ένας μηχανικός με κάλεσε στο στούντιο.
Είδα τις ηχογραφήσεις του Φιλ Σπέκτορ.
Ο Φιλ Σπέκτορ είχε το Wall of Sound.
Δηλαδή, τέσσερις κιθαρίστες μαζί
και τρία πιάνο. Κανείς δεν έκανε τέτοια.
Δύο ντράμερ, είναι εντελώς τρελό.
Δεν έχω δει κανέναν σαν εκείνον,
πώς ηχογραφούσε και συμπεριφερόταν.
Ήταν σαν ένας μικρός δικτάτορας,
αλλά ήξερε τι ήθελε και το έπαιρνε.
ΛΑΝΑ & ΡΟΜΠ
Η Λάνα ήταν από τις στενότερες φίλες μου,
αλλά δεν είχαμε μιλήσει ποτέ για τον Φιλ Σπέκτορ.
Τελευταία φορά τον είδα το 1978, νομίζω.
Γνώρισα τη Λάνα το 1984 πριν μετακομίσω στη Νέα Υόρκη.
Δεν είχε ιδέα για τη φήμη του Φιλ.
Ο Φιλ Σπέκτορ ήταν πολύ επικίνδυνος,
ασταθής και απρόβλεπτος.
Αν ήμουν εκεί εκείνο το βράδυ,
δεν θα 'χε συμβεί αυτό.
Δεν θα την άφηνα να φύγει με τον Φιλ, αλλά...
Όλοι ξέραμε καλά
ότι αυτή θα ήταν μια υπόθεση που θα την παρακολουθούσαν εξονυχιστικά.
Και ότι θα χρειαζόμασταν όσο περισσότερες πληροφορίες γινόταν.
Το εργαστήριό μας πήρε τα αποτελέσματα του DNA
που ελήφθησαν από τον τόπο του εγκλήματος.
Στο μεγάλο υπνοδωμάτιο,
βρήκαμε ένα λευκό σακάκι που φορούσε ο κύριος Σπέκτορ
στο House of Blues.
Υπήρχε αίμα στο μανίκι του σακακιού.
Στο μπάνιο των επισκεπτών υπήρχε μια βαμβακερή πάνα.
Κάτι που έμαθα.
Όταν ο κόσμος έχει όπλα, τα τυλίγει με πάνες.
Η πάνα είχε αίμα και ήταν υγρή.
Μάθαμε ότι το αίμα της Λάνα Κλάρκσον ήταν στην πάνα και στο μπάνιο
και στο σακάκι του Φιλ Σπέκτορ.
Όταν η σφαίρα χτύπησε τη δις Κλάρκσον και βγήκε αίμα,
έπεσε στο όπλο του κυρίου Σπέκτορ, στο μανίκι και στο χέρι του.
Και κατά την εξέταση της πάνας και του όπλου,
η δρ Λιν Χέρολντ κατέληξε στο συμπέρασμα
ότι η πάνα είχε χρησιμοποιηθεί για να σκουπιστεί το όπλο.
Έτσι μεταφέρθηκε η υγρασία και το αίμα από το όπλο στην πάνα.
Τα μοτίβα αίματος είναι έμμεσες αποδείξεις του εγκλήματος.
Πώς πυροδοτήθηκε το όπλο; Πού ήταν όταν πυροδοτήθηκε;
Τι αποτέλεσμα είχε η πυροδότηση;
Ήταν δύσκολο, γιατί έχουμε να κάνουμε
με μοτίβο κηλίδων αίματος στο σκούρο κόκκινο χαλί.
Όταν βγήκαν τα ευρήματα, η αυτοκτονία αποκλείστηκε.
Πιστεύαμε ότι ήταν φόνος;
Υπάρχει υποψία ότι ήταν ατύχημα; Ναι.
Το πρόβλημα είναι ότι αυτός δεν λέει αυτό.
Δεν ξέρω τι πρόβλημα έχει αυτή η γαμημένη κυρία.
Τινάζει τα μυαλά της στο σπίτι μου.
7 ΜΗΝΕΣ ΑΠΟ ΤΟΝ ΘΑΝΑΤΟ ΤΗΣ ΛΑΝΑ
Ο ιατροδικαστής τελικά είπε "Όχι, ήταν ανθρωποκτονία".
Οι ιατροδικαστές διαπίστωσαν ότι η Λάνα δολοφονήθηκε,
αλλά η εισαγγελία αρνήθηκε να ασκήσει δίωξη για ανθρωποκτονία.
Ο ιατροδικαστής έβγαλε ανακοίνωση.
Όχι μόνο ήταν ανθρωποκτονία, αλλά έδειξε τον Φιλ Σπέκτορ.
Πότε θα ακούσουμε από τον εισαγγελέα;
Ο Σπέκτορ είναι μεγάλος
για αυτήν την εισαγγελία που έχασε τόσες υποθέσεις υψηλού προφίλ.
Θυμάμαι ότι όταν εμφανίστηκε η υπόθεση Σπέκτορ,
ήξερα ποιος ήταν.
"Ποιος έχασε το συναίσθημα της αγάπης".
Η εγγονή μου λατρεύει τη μουσική από το Top Gun.
Υπήρχε... Δεν θέλω να πω παράνοια.
Αλλά η εισαγγελία κάηκε άσχημα στην υπόθεση Ο. Τζέι Σίμπσον.
Θέλαμε περισσότερο χρόνο για να ασκήσουμε δίωξη στον Σίμπσον.
Αλλά υπήρχε μεγάλη πίεση από τα ΜΜΕ και έπρεπε να το κάνουμε.
Τι έγινε στην υπόθεση Σίμπσον; Δεν ήμασταν έτοιμοι.
Θέλουμε να αποδοθεί δικαιοσύνη και να τιμωρηθούν.
Τώρα εστιάζεις στο
"Πώς μπορούμε να αποδείξουμε τον φόνο χωρίς εύλογη αμφιβολία;"
Και "Τι μπορεί να μας εμποδίσει να πάρουμε αυτήν την καταδίκη;"
Όλοι ήθελαν την προσοχή των ΜΜΕ.
Είναι θλιβερό, αλλά είναι η φύση των ΜΜΕ.
Ακολουθούν υποθέσεις που είναι εξεζητημένες και ενδιαφέρουσες.
Στον Φιλ Σπέκτορ άρεσε να μιλάει. Έδινε συνεντεύξεις παντού.
Σε μια συνέντευξη, ισχυρίστηκε ότι η Κλάρκσον "φίλησε το όπλο".
Κατασκεύαζε πληροφορίες, ήταν αρκετά εχθρικός απέναντι στη Λάνα
και την κακολογούσε συνέχεια.
Είχε βαλθεί να την κάνει να φανεί σαν χαζογκόμενα.
Την υποτιμούσαν για τις ταινίες της, μα εκείνη ήταν περήφανη.
ΛΑΝΑ & ΣΑΝΙ
Ήξερε ότι ήταν μια μεγάλη, βάρβαρη βασίλισσα και το καυχιόταν.
Η οικογένεια ζήτησε από μας,
τους κοντινούς της ανθρώπους, να μη μιλήσουμε.
Ό,τι λέγαμε το διαστρέβλωναν
και δημοσιευόταν σε περιοδικό ή εφημερίδα.
Το καλύτερο είναι να μη μιλήσεις.
Κι έτσι ήμασταν στο παρασκήνιο,
εξοργισμένοι με τις πληροφορίες που ξερνούσε
ο Σπέκτορ και η ομάδα του.
Ήταν απαίσιο.
Έδειχνε το ποιόν του.
Δεν μπορείς παρά να πεις "Έχεις κάτι να κρύψεις και έκανες φόνο".
Αναμφίβολα, αυτή η υπόθεση επηρεαζόταν πολύ από τα ΜΜΕ.
Όλοι με ρωτούσαν γι' αυτό.
"Είσαι σε αυτήν την υπόθεση;" Όλοι είχαν θεωρίες.
Αλλά απαιτεί ισορροπία.
Και ένα από αυτά που κάνω είναι
να μιλάω σπάνια για τη δουλειά μου.
Δεν νιώθω ξεχωριστός.
Αυτό επιλέγω να κάνω και μου αρέσει να το κάνω.
Και εδώ κρατούσα χαμηλούς τόνους.
"Ναι, δουλεύω πάνω σε αυτό. Ναι, θα βγει στην τηλεόραση".
Τότε, τα παιδιά μου ήταν 13 και 11.
Τα παιδιά μου ήξεραν τι συνέβαινε,
αλλά νομίζω ότι ακολούθησαν το παράδειγμά μου και δεν...
Πάντα γελάω. Δεν τους εντυπωσίαζα.
Διάβασα να περιγράφουν τον Σπέκτορ
στην εφημερίδα σήμερα το πρωί ως 90% γοητευτικό, 10% μπελά.
Ναι.
Είχες εμπειρία με το 10% του;
Εγώ όχι, αλλά υπήρχαν πολλές ιστορίες.
Εστιάζουμε στο "Γιατί πιστέψαμε ότι ήταν φόνος;"
Πρέπει να δούμε τη ζωή του.
Είχε συλληφθεί τουλάχιστον μία φορά με όπλο.
Είχε όπλα. Κατείχε όπλα.
Έμαθα από άλλους ότι είχε μια μακρά, άθλια ιστορία
να κραδαίνει όπλα.
Υπήρχαν πολλές ιστορίες ότι κρατούσε όπλο
όταν ηχογραφούσε ένα τραγούδι με τους Ramones.
Τσαντίστηκε με τον Τζον Λένον και έριξε σφαίρα στο ταβάνι.
Έπρεπε να το ερευνήσουμε.
Σημαδεύει με το όπλο γιατί θέλει να έχει τον έλεγχο.
Αν όντως έχεις δύναμη, δεν χρειάζεσαι όπλο.
Ήταν χέστης.
Κουβαλούσε γεμάτα όπλα για να εκφοβίζει κόσμο,
από τον Τζον Λένον μέχρι τον Λέοναρντ Κόεν.
Ετοιμάζονται να τελειώσουν μια ηχογράφηση.
Ο Σπέκτορ λέει στον Λέοναρντ Κόεν "Πήγαινε να τραγουδήσεις αυτό".
Και ο Λέοναρντ λέει στον Φιλ "Ξέρεις κάτι; Είμαι κουρασμένος.
Θα το κάνω αύριο". Και ο Φιλ βγάζει όπλο.
Στοχεύει τον Λέοναρντ και λέει "Πήγαινε να τραγουδήσεις τώρα".
Δεν πτόησε τον Λέοναρντ Κόεν. Ήταν η πρώτη μέρα.
Ο Λέοναρντ μού το είπε.
Τον ιντρίγκαρε πολύ
τι θα γινόταν αν συνεργαστεί με τον Φιλ,
αλλά ο Λέοναρντ ήξερε ότι το όπλο ήταν πάντα εκεί.
Ήταν πολύ ισχυρός.
Οπότε, ο κόσμος φοβόταν.
Ειδικά ο μουσικός κόσμος.
Ένιωθαν ότι μπορούσε να εκτροχιάσει την καριέρα τους.
Υπήρχαν πολλοί άνθρωποι που μας είπαν ανεπίσημα
πώς κρατούσε ανθρώπους στο σπίτι του.
Άντρες και γυναίκες.
Διασκέδαζες με τον Φιλ και ήθελες να φύγεις,
κι έλεγε "Περίμενε εδώ"
και ήταν πάντα σε εκείνο το φουαγιέ.
Και κυριολεκτικά εξαφανιζόταν για ώρες,
μέχρι να σε αφήσει να φύγεις.
Πώς τους κρατούσε μέσα...
Θυμάσαι την κλειδαριά που βρέθηκε στο πάτωμα;
Έβγαζε την κλειδαριά και ήταν εγκλωβισμένοι.
Ήταν άλλη μια ευκαιρία να έχει τον έλεγχο.
Αυτό τον ξεχώριζε.
Ήταν μανιακός, αν θες, με τον έλεγχο.
Η δις Κλάρκσον ήταν βασικά φυλακισμένη.
Δεν ήταν ελεύθερη να φύγει γιατί δεν μπορούσε να ανοίξει την πόρτα,
γιατί ο κος Σπέκτορ είχε αφαιρέσει τον μοχλό
από τον σύρτη της πόρτας.
Είχαμε ακούσει φήμες, αλλά αυτά δεν περνάνε στο δικαστήριο.
Θέλαμε αδιάσειστα στοιχεία.
Ο Ριτς Τόμλιν και η ομάδα του εντόπισαν κάθε στοιχείο
και έκαναν τις φήμες πραγματικότητα.
Βρήκαμε πραγματικούς μάρτυρες, πολλούς.
ΚΑΤΑΘΕΣΕΙΣ ΜΑΡΤΥΡΩΝ
Μερικές φορές ήταν ένα μόνο ραντεβού,
άλλες ήταν γυναίκες που ήξερε χρόνια,
αλλά όλες είχαν την ίδια εμπειρία,
ότι κρατήθηκαν όμηροι,
ότι τους στέρησε την ελευθερία ο κύριος Σπέκτορ.
Αυτές οι γυναίκες είπαν ότι ήταν πολύ γοητευτικός,
φροντιστικός, ελκυστικός,
πολύ καλός συνομιλητής, και μετά γύριζε το μάτι του.
Ο Φιλ Σπέκτορ είχε τη συνήθεια να φέρνει γυναίκες στο σπίτι του,
να θέλει σεξουαλικές χάρες
και όταν δεν συμφωνούσαν ή δεν τον ικανοποιούσαν, έβγαζε όπλο.
Είναι τρόπος δράσης, δηλαδή κάτι που συνηθίζει να κάνει
και είναι σημαντικό γιατί αν δεν υπήρχε κάποιος που να πει ότι έχει ξαναγίνει,
αυτό θα ήταν σημαντικό υπερασπιστικό στοιχείο.
"Ο πελάτης μου δεν θα το έκανε αυτό!"
Αυτές οι γυναίκες ήταν πρόθυμες να καταθέσουν ότι φοβήθηκαν,
ότι πίστευαν ότι θα τις σκότωνε.
Είναι ένα κρίσιμο αποδεικτικό στοιχείο
και παίζει σημαντικό ρόλο στην απόδειξη πρόθεσης.
Σίγουρα δεν ήταν αυτοκτονία, αλλά ούτε και ατύχημα.
Είχε επιθετικές τάσεις
και, αργά ή γρήγορα, αυτό θα γινόταν.
Με βάση όσα είπαν αυτοί που είχαν την ίδια εμπειρία,
νομίζω ότι δεν ήθελε να την αφήσει να φύγει.
Την άφησε στο φουαγιέ για μία ώρα ή περισσότερο.
Την έπαιρνε ο ύπνος και για κάποιον άγνωστο λόγο,
αυτός άρπαξε το όπλο και αποφάσισε να της το χώσει στο στόμα,
εκείνη πανικοβλήθηκε και τη σκότωσε.
ΚΟΜΠΡΑ 0.38 ΣΠΕΣΙΑΛ
Συνειδητοποιώντας τι έκανε, ο Φιλ Σπέκτορ έχει αρκετό χρόνο
να σκηνοθετήσει τον τόπο του εγκλήματος.
Ήμασταν σε συνεχή επαφή με την εισαγγελία.
Ήταν συλλογική προσπάθεια.
Τον Νοέμβριο του 2003
πάρθηκε η απόφαση και απαγγέλθηκαν κατηγορίες εναντίον του Φιλ Σπέκτορ.
20 ΝΟΕΜΒΡΙΟΥ 2003 9 ΜΗΝΕΣ ΑΠΟ ΤΟΝ ΘΑΝΑΤΟ ΤΗΣ ΛΑΝΑ ΚΛΑΡΚΣΟΝ
Αρχικά εμφανίστηκε με τον δικηγόρο του Ο. Τζέι Σίμπσον, Ρόμπερτ Σαπίρο.
Τώρα πέρασε στην τρίτη ομάδα διάσημων δικηγόρων.
Ο Φιλ Σπέκτορ δεν ήθελε να περάσει ούτε μία μέρα στη φυλακή.
Κάθε φορά που υπήρχε νέος δικηγόρος, έπαιρνε αναβολή
και ο δικαστής έπρεπε να τους δώσει χρόνο.
Ο Φιλ Σπέκτορ είναι με εγγύηση, δηλαδή εκτός φυλακής.
Είχε παντρευτεί.
Όσο μπορεί να αναβάλει την υπόθεση, είναι ελεύθερος.
Κύριε Σπέκτορ;
25 ΑΠΡΙΛΙΟΥ 2007 4 ΧΡΟΝΙΑ ΑΠΟ ΤΟΝ ΘΑΝΑΤΟ ΤΗΣ ΛΑΝΑ ΚΛΑΡΚΣΟΝ
Είχες μια ατμόσφαιρα τσίρκου.
Ο Φιλ Σπέκτορ φορούσε διάφορες περούκες στη δίκη.
Είχε τεράστιους μπράβους.
Η υπεράσπιση
επέδειξε κάποια εξωφρενική συμπεριφορά.
Ένας από τους συνηγόρους είναι ένα απόλυτα ανήθικο καθίκι,
δικηγόρος της μαφίας.
Με πλησίασε στον διάδρομο και στην τουαλέτα. Με ακολούθησε.
"Ανυπομονώ για την κατάθεσή σου.
Θα σε διαλύσω".
Αλήθεια; Είμαι κοντός.
Λες να μη μ' έχουν διαλύσει; Τυφλός είσαι;
Κοίτα τη φάτσα μου. Σ' όλη την καριέρα μου τις τρώω.
Δεν είμαι ο καλύτερος μάρτυρας, αλλά λέω αλήθεια, που είναι πολύ εύκολο.
Ίσως εμφανίστηκα "φοβεριζόμενος", αν υπάρχει αυτή η λέξη.
Θέλω να πιστεύω πως όχι.
Το διακύβευμα ήταν η δικαιοσύνη για τη Λάνα Κλάρκσον και τους δικούς της.
Αλλά υπήρχε κι έναν δευτερεύον νόημα.
Η εισαγγελία του Λος Άντζελες δεν είχε κερδίσει διαβόητη υπόθεση
εδώ και 40 χρόνια,
παρ' όλο που είχαν σημαντικά στοιχεία ότι οι διάσημοι εμπλέκονταν σε εγκλήματα.
Την πρώτη μου χρονιά στην εισαγγελία
είχαμε τη δίκη του Σίμπσον.
Ήμουν ένας νέος, ολοκαίνουργιος εισαγγελέας.
Πήραμε τεράστια μαθήματα από εκείνη τη δίκη.
Οι ένορκοι βλέπουν διαφορετικά τους διάσημους.
Ταυτίζονται μαζί τους.
Δημιουργείται κάποια συμπάθεια και υπάρχει μεγάλη πίεση στους ενόρκους.
Ξέρουν ότι θα τους κρίνουν οι φίλοι τους,
αν βρουν ένοχο κάποιον διάσημο.
Δεν θέλαμε να δικάσουμε τον μουσικό παραγωγό.
Θέλαμε να δικάσουμε τον άνθρωπο.
Το γεγονός ότι ήταν τεράστιος μουσικός παραγωγός
που είχε φτιάξει φανταστική μουσική, εκπληκτική μουσική,
και άλλαξε την πορεία του ροκ εν ρολ όπως το ξέρουμε
δεν είχε σημασία.
Σημασία είχε τι συνέβη μέσα στην έπαυλη
εκείνη τη μέρα.
Η στρατηγική μου ήταν να αποκαλύψω τον αληθινό Φιλ Σπέκτορ.
Τελεία και παύλα.
Είχαμε σχεδόν 20 περιστατικά που θέλαμε να αξιοποιήσουμε.
Ο δικαστής μάς επέτρεψε πέντε, που ήταν εντάξει.
Υπήρχε ένα όπλο στραμμένο στον κρόταφό μου.
Πήρε το περίστροφο και με χτύπησε στο κεφάλι.
-"Αν φύγεις, θα σε σκοτώσω". -"Θα σου τινάξω τα μυαλά".
Ήρθε από το πουθενά.
Νομίζω ότι φορούσε καρό σακάκι.
Μου θύμισε τον Έλμερ Φαντ. Το όπλο ήταν μεγαλύτερο από εκείνον.
Ανεβήκαμε μια σκάλα στο δωμάτιό του. Δεν χρειαζόταν να το κάνει.
Θα μπορούσε να είναι ρομαντικός, αλλά το έκανε με το όπλο.
Ήθελε να με βιάσει.
Πρόσεχε πολύ τι θα μου πεις.
Γιατί ό,τι κι αν μου πεις δεν αξίζει τη ζωή σου.
ΦΩΝΗ ΤΟΥ ΦΙΛ ΣΠΕΚΤΟΡ
Αντίο, Ντόροθι.
Ήταν δύσκολο να το ακούς.
Ξεγύμνωσαν τις ψυχές τους
και τις ευχαριστώ που μπόρεσαν να το κάνουν,
γιατί δεν ήταν εύκολο να βρεθούν μπροστά στις κάμερες
και σε όλον τον κόσμο και να πουν αυτές τις φριχτές ιστορίες.
Τα ΜΜΕ είπαν "Θέλουμε πλήρη κάλυψη".
Ξέραμε ότι η υπόθεση Σίμπσον ήταν καταστροφική.
Ο κόσμος φέρεται διαφορετικά.
Γίνεται δίκη παρωδία.
Αντί για στοιχεία, δίνουν παράσταση.
Προσπαθήσαμε να κάνουμε τους μάρτυρες να καταλάβουν
ότι ήταν εκεί για να πουν την αλήθεια.
Όλα τα άλλα είναι αντιπερισπασμός. Αγνόησέ τα.
Αγχώνομαι όταν μιλάω δημόσια.
Δεν μ' αρέσει να καταθέτω. Και τώρα έχω χεστεί.
Ήξερα ότι ο κος Σπέκτορ είχε απεριόριστους πόρους.
Είχε πολύ ακριβούς, ικανούς, πολύ επιθετικούς δικηγόρους.
Ήμουν σε μειονεκτική θέση.
Υπάρχουν μερικοί απλοί κανόνες που ακολουθώ όταν καταθέτω.
Άκου την ερώτηση, απάντησε στην ερώτηση, σκάσε.
Πάω να καταθέσω. Έχω άγχος.
Ο Μαρκ Λίλιενφελντ, να 'ναι καλά, ήταν στο βήμα.
Κατά την κύρια κατάθεσή του,
του ζητούν να περιγράψει κάτι για τη Λάνα
και λέει "η πατούσα της" αντί για "το χέρι της".
Μόλις το είπα, κατάλαβα ότι αποκάλεσα το χέρι της "πατούσα".
Επειδή είχα άγχος και είμαι ανόητος.
Κοιτάζω το κοινό και βλέπω τη μαμά της να με κοιτάει.
Η μαμά της είναι σοκαρισμένη και απορημένη.
"Είπες το χέρι της κόρης μου πατούσα".
Καθόμουν εκεί ντροπιασμένος.
Ναι. Δεν ήταν η καλύτερη στιγμή του.
Το διόρθωσε γρήγορα.
Ο Μαρκ ένιωσε συντετριμμένος.
Ήταν ειλικρινά η πρώτη φορά που έπρεπε να τον ηρεμήσω εγώ.
Ένιωθε πολύ άσχημα.
Είναι λάτρης των σκύλων, έχει σκυλιά όλη του τη ζωή.
Έχω το παρατσούκλι ενός σκύλου. Ονειρεύομαι σκύλους.
Έχω θέματα με σκύλους.
Η μητέρα της Λάνα Κλάρκσον, η μόνη που με ένοιαζε...
Της ζήτησα συγγνώμη.
Τον θυμάμαι να με πλησιάζει και πόσο γλυκός ήταν.
Ήμουν πολύ ευγνώμων.
Της είπα απλώς
ότι είναι τιμή μου να συμμετέχω σε έρευνα ανθρωποκτονίας,
όπου το θύμα ήταν τόσο σπουδαίος χαρακτήρας.
Χάρηκα πολύ που έμαθα για τη ζωή της
και πώς άγγιξε τις ζωές των άλλων.
Η δίκη πήρε πολύ χρόνο. Αρκετούς μήνες.
Ήταν πολλοί μάρτυρες.
Η υπεράσπιση έφερε πολλούς ειδικούς από όλες τις ΗΠΑ.
Ξόδεψαν εκατοντάδες χιλιάδες δολάρια.
Ήταν άνθρωποι παγκοσμίου φήμης στον τομέα τους
και απέδειξαν ότι "Αν με πληρώσεις αρκετά,
θα σου πω ότι είμαι ο Ντόναλντ Ντακ και ο ουρανός είναι καφετής".
ΒΙΝΣΕΝΤ ΝΤΙ ΜΑΓΙΟ ΙΑΤΡΟΔΙΚΑΣΤΗΣ
Αν μείνεις στα αντικειμενικά, επιστημονικά στοιχεία,
είναι αυτοκτονία.
Δεν ασκούσαμε απλώς δίωξη.
Υπερασπιζόμασταν την αλήθεια.
Η μόνη υπεράσπιση που θα μπορούσαν να προβάλουν
για το πώς πυροδοτήθηκε το όπλο στο στόμα της
ήταν να πουν ότι το έκανε αυτή.
Ξέραμε ότι η υπεράσπιση θα κατηγορούσε τη Λάνα. Έπρεπε.
Έπρεπε να δημιουργήσουν την εικόνα ότι είχε βαθιά κατάθλιψη,
ένα πόδι στον τάφο και το άλλο σε μπανανόφλουδα
και δεν είχε λόγο να ζήσει.
Είχαν παίξει και παρουσίασαν ένα βίντεο.
Δεν θα γίνω σκλάβα και πόρνη κανενός.
Η τότε γυναίκα του Φιλ Σπέκτορ καθόταν πίσω από την ομάδα υπεράσπισης
και άρχισε να γελάει δυνατά και να κοροϊδεύει τη Λάνα.
Εσείς οι αστυνομικοί είστε πολύ ευρηματικοί.
Γελούσε εις βάρος της.
Η υπεράσπιση το έκανε επίτηδες για να την κοροϊδέψει
και να υποδηλώσει ότι ήταν κατώτερο άτομο,
κακή ηθοποιός που δεν είχε λόγο να ζήσει,
ούτε φιλοδοξίες ή ευκαιρίες.
Ήξερα ότι πλήγωσε την Ντόνα και την οικογένεια.
Όταν δολοφονείται μια καλή σου φίλη
και μετά συκοφαντείται
και ακούς τι γίνεται στο δικαστήριο,
όπου παρουσιάζουν ιστορίες για εκείνη,
είναι επώδυνο, γιατί ξέρεις ότι δεν είναι αλήθεια.
Ήμουν τόσο απογοητευμένος, γιατί ένιωθα ότι δεν μπορούσα να προστατέψω εκείνη
και τη φήμη της με τον τρόπο που της άξιζε.
ΣΕΠΤΕΜΒΡΙΟΣ 2007 5 ΜΗΝΕΣ ΔΙΚΗΣ
Οι δικηγόροι του Φιλ Σπέκτορ ολοκλήρωσαν την υπεράσπιση.
Γνωρίζεις 12 αγνώστους που δεν ξέρουν ο ένας τον άλλον...
Ούτε για το χρώμα του ουρανού δεν συμφωνείς εύκολα.
Οπότε, ποτέ δεν θεωρώ ότι θα έχουμε σίγουρη νίκη.
Αλλά ήξερα ότι είχαμε τα σωστά στοιχεία.
Ήξερα ότι είχαμε το σωστό σχέδιο για τη δίκη.
Ήξερα ότι οι μάρτυρες, όλες οι γυναίκες που κατέθεσαν,
ο Αντριάνο Ντε Σόουζα,
όλοι έκαναν αυτό που έπρεπε να κάνουν,
και σκέφτηκα "Δεν θα 'ναι πολύ δύσκολο".
Οι ένορκοι έχουν όλα τα εργαλεία που χρειάζονται.
Αυτό την πρώτη μέρα.
Η αυτοπεποίθησή μου άρχισε να κλονίζεται τη δεύτερη μέρα,
και μετά πήγαμε στην τρίτη.
Αρχικά, θα πάρει λίγες μέρες,
επειδή πρέπει να εξετάσουν όλα τα στοιχεία.
Αλλά μετά από αυτό...
Ημέρα πέμπτη, έβδομη, όγδοη, μέρα ένατη.
Πλέον είμαι ερείπιο.
Σκεφτόμουν "Τι έκανα λάθος; Πώς μπορεί να αργεί τόσο;"
Όταν ο επικεφαλής των ενόρκων έκανε μια πρώτη δημοσκόπηση,
ήταν απογοητευτικό.
Ήμασταν πολύ μακριά.
Τέσσερις για "ένοχος" πέντε "αθώος", τέσσερις αναποφάσιστοι.
Είναι σαν μια δεύτερη δίκη που έγινε κατά τη διάρκεια των διαβουλεύσεων.
Κάποιοι από εμάς έπρεπε να επαναλάβουμε τη δίκη
για τους ενόρκους που είτε δεν κατάλαβαν
είτε πίστεψαν την παραπληροφόρηση
που έδιναν οι εμπειρογνώμονες της υπεράσπισης.
Αν επαναλάβουν ένα ψέμα με διάφορους τρόπους και συχνά,
γίνεται πραγματικότητα.
Ήταν η μακρύτερη, πιο οδυνηρή εμπειρία που έχω βιώσει.
Έπρεπε να κάνουμε τη δουλειά μας βάσει των στοιχείων που παρουσιάστηκαν.
Είναι καθοριστική στιγμή για όλους μας.
Ήξερα πόσο σοβαρό ήταν. Είπα ειλικρινά γιατί τον έκρινα ένοχο.
Διαφωνούσαμε τόσο έντονα προς το τέλος που έπρεπε να βγούμε.
Συζητούσαμε 14 μέρες. Είχε παραπάει.
Πήγα και χτύπησα το κουμπί. Αυτό ήταν.
Οι ένορκοι δεν μπορούν να καταλήξουν σε ετυμηγορία.
Κηρύσσω κακοδικία.
Νόμιζα ότι θα ήταν γρήγορο. Μια και έξω.
ΡΙΚΑΡΝΤΟ ΕΝΡΙΚΕΖ ΕΝΟΡΚΟΣ
Και δεν ήταν.
Με προσέβαλε η υπεράσπιση και τα πράγματα που είπαν.
Και νομίζω ότι είπα αρκετά.
Όταν το σφυρί έπεσε στην έδρα,
σφίχτηκε το στομάχι μου
και σκέφτηκα "Απέτυχα".
Όλοι έκαναν ό,τι έπρεπε να κάνουν,
κι ένιωθα ότι εγώ δεν το είχα κάνει
και δεν μπόρεσα να το τελειώσω.
Ήταν μια αποτυχημένη στιγμή στην καριέρα μου.
Πήγα πάνω. Άρχισα να μαζεύω τα χαρτιά μου.
Ήθελα, ειλικρινά, να φύγουν τα ΜΜΕ.
Είχε μείνει μια μοναχική ρεπόρτερ με μικρόφωνο και κάμερα.
Και καθώς πήγαινα προς το αμάξι μου, είπε
"Κύριε Τζάκσον, σκοπεύετε να ξαναδικάσετε την υπόθεση;"
Σταμάτησα, την κοίταξα και είπα
"Ναι, όσες φορές χρειαστεί ώσπου να αποδοθεί δικαιοσύνη".
Και συνέχισα.
Δεν θα σταματούσαμε εξαιτίας των ενόρκων.
Με τίποτα.
Οπότε, βάλαμε τις σκέψεις μας σε τάξη, ξαναφτιάξαμε την υπόθεση,
και ενάμιση χρόνο μετά, τη δικάσαμε ξανά.
ΕΤΟΙΜΟΙ ΓΙΑ ΕΠΑΝΑΛΗΠΤΙΚΗ ΔΙΚΗ
Στην πρώτη δίκη, από τους 12 ενόρκους, δέκα ψήφισαν υπέρ της ενοχής.
Κατέληξα στο συμπέρασμα ότι δεν είχαμε κάνει κανένα λάθος.
Ας διαλέξουμε νέους ενόρκους να τους το παρουσιάσουμε
με τον ίδιο τρόπο. Αυτό κάναμε.
Δεν ήξερα τι να περιμένω.
Δεν ήταν τόσο μεγάλο θέαμα,
αλλά κι αυτή η δίκη ήταν δύσκολη.
7 ΧΡΟΝΙΑ ΜΕΤΑ ΤΟΝ ΦΟΝΟ
Οι ένορκοι διαβουλεύονταν.
Και θυμάμαι ότι ήμουν στον αγώνα μπέιζμπολ του γιου μου.
Στην αρχή της υπόθεσης, ήταν 11 ετών.
Τώρα είναι 16.
Χτυπάει το κινητό μου.
"Έχουν καταλήξει σε ετυμηγορία".
Κι απλώς καθόμουν.
Το σκέφτηκα.
Πάντα θα έχω άλλες δίκες, άλλες ετυμηγορίες.
Δεν θα έχω πάντα ευκαιρία να δω τον γιο μου να παίζει μπέιζμπολ.
Και είπα "Όχι, θα το δω στην τηλεόραση".
Είχα μαζί μου τον γιο μου και την κόρη μου.
Κρατούσαμε την ανάσα μας.
Εμείς οι ένορκοι κηρύσσουμε τον κατηγορούμενο, Φίλιπ Σπέκτορ,
ένοχο για τη δολοφονία της Λάνα Κλάρκσον.
Όταν είπαν "ένοχος", μπόρεσα να αναπνεύσω.
Δεν το πίστευα. Επιτέλους, έχουμε μια αληθινή ετυμηγορία.
Η οικογένεια χαίρεται που οι ένορκοι απέρριψαν τη διαστρέβλωση
της ζωής της Λάνα Κλάρκσον,
που έγινε σ' αυτήν τη δίκη, την προηγούμενη, και συμβαίνει έξι χρόνια.
Ανεξάρτητα από τη φήμη, τον πλούτο ή την υποτιθέμενη διασημότητά σου,
θα δικαστείς και θα λογοδοτήσεις για τις πράξεις σου.
Ήταν η πρώτη καταδίκη διάσημου εδώ και 40 χρόνια.
Προφανώς, ήταν πολύ σημαντικό για όλους τους εμπλεκόμενους.
Χάρηκα που έμαθα
ότι μπορούσες να δικάσεις στο Λος Άντζελες
έναν πλούσιο και πολύ ισχυρό διάσημο
και να έχεις την ικανοποίηση ότι θα μαθευτεί η αλήθεια.
Ο κύριος Σπέκτορ έφαγε 19 χρόνια ως ισόβια.
Είναι όχι το σωφρονιστικό, αλλά το τιμωρητικό κομμάτι του νόμου.
Κάτσε στο κελί σου και σκέψου τι έκανες
για την υπόλοιπη ζωή σου, μέχρι να πεθάνεις
και να σε βγάλουν με φέρετρο.
Παίρνει ακριβώς αυτό που του αξίζει.
Είχα αποχωρήσει πριν από την πρώτη δίκη.
Έφυγα με μετατραυματικό στρες.
Ήμουν πολύ αγχώδης γι' αυτήν τη δουλειά.
Ο Ντάνι αποσύρθηκε νέος.
Νομίζω ότι ο Μαρκ είναι αυτός που είπε κάποτε
"Όλοι έχουν ένα όριο πτωμάτων".
Είναι διαφορετικό για τον καθένα,
αλλά κάποια στιγμή το φτάνεις.
Αυτή η δουλειά είναι υπέροχη, φοβερή,
και ήταν θαυμάσια για μένα και την οικογένειά μου,
αλλά σε καταβάλλει.
Είναι συναισθηματικά επικίνδυνη.
Έχω φίλους που αυτοκτόνησαν,
άλλους που ήπιαν μέχρι θανάτου,
και δεν λεγόταν αυτοκτονία, αλλά αυτό ήταν.
Υπάρχουν περισσότερες αυτοκτονίες κάθε χρόνο απ' ό,τι θάνατοι στην υπηρεσία.
Είναι σημαντικό.
Για να το κάνεις όσο ο Μαρκ πρέπει να είσαι σαν αυτόν,
να μην το αφήνεις να σε επηρεάζει.
Το 1994 ήμουν ακόμα νέος και άπειρος ερευνητής ανθρωποκτονιών.
Ήμουν μόνο δύο χρόνια.
Εγώ και ο νέος μου συνεργάτης
αναλάβαμε τους φόνους του Μίκι και της Τρούντι Τόμσον.
Είναι μεγάλη υπόθεση.
Μ' άρεσαν τα αυτοκίνητα και ήξερα ότι ο Μίκι Τόμσον ήταν θρύλος.
Η σύζυγός του προωθούσε τις εκδηλώσεις.
Οι δολοφονίες του Τόμσον και της γυναίκας του
στο σπίτι του ζευγαριού στο Μπράντμπερι.
Πρώτα σκότωσαν αυτή.
Ήθελαν να βασανίσουν τον μπαμπά μου και το έκαναν.
Υποτιτλισμός: Κατερίνα Τριανταφύλλου